stanford-oval/wikipedia huggingface dataset:
Wartburg 353
Tekniikka

Erillinen kotelopalkkirunko ja erillisjousitus. Edessä päällekkäiset kolmiotukivarret, takana vinoheilurituenta. Kierrejouset ja teleskooppivaimentimet.
Vuoteen 1974 asti rumpujarrut kaikissa pyörissä. 1975 alkaen edessä levyjarrut, joissa nelimäntäiset satulat. Taka-akselilla tehonsäätöventtiili. Ei jarrutehostinta.
Moottori edessä pitkittäin
Kolmisylinterinen kaksitahtimoottori, tilavuus 992 cm³, teho 37 kW @ 4250 r/min (55 hv @ 4500 r/min SAE), suurin vääntö 100 Nm @ 3000 r/min
Seosvoitelu (öljy sekoitettiin bensiinin suhteessa 1:40 eli litra öljyä 40 litraan bensiiniä) .
Tankin koko 42 litraa
Vesijäähdytys (vuoteen 1986 jäähdytin sijaitsi moottorin takana ja keulassa oli ilmanvirtausta säätävä kaihdin)
Vapaakytkin kaikilla neljällä vaihteella (kaksitahtisen moottorijarrutus on epämiellyttävä ja moottorin voitelu vaarantuu liiallisella moottorijarrutuksella esimerkiksi vuoristossa)
Jokaisella sylinterillä oma sytytys (kolmet katkojankärjet, kolme puolaa ja kolme kondensaattoria. Ajoitus 3,6 mm ennen yläkuolokohtaa)
Takaovien lukitusnapit toimivat päinvastaisesti kuin yleensä (alhaalla auki ja ylhäällä lukittu).
huippunopeus 130 km/h
Tekniset tiedot: Wartburg 353

|  | Wartburg 353 (1985 asti) | Wartburg 353 (1986 alkaen) |
| --- | --- | --- |
Mitat (P×L×K): Sedan: 4220 × 1640 × 1495 mm Tourist (farmari): 4380 × 1640 × 1495 mm
Akseliväli: 2450 mm
Tavaratilan tilavuus: 525 L (sedan) 1940 × 1300 × 860 mm (farmari)
Massa: 920 kg (sedan) 970 kg (farmari)
Kuorma: 400 kg (sedan) 440 kg (farmari)
Moottori: Nestejäähdytteinen, 3-sylinterinen kaksitahtimoottori
Iskutilavuus: 992 cm³
| Teho | 37 kW | 42 kW |
| Max. vääntö | 100 Nm @ 3000/min | 106 Nm @ 3000/min |
Polttoaine: Bensiini, öljyn sekoitus-suhde 1:40
| Kaasutin | BVF-40 | Jikov 32 Sedr |
Vaihteisto: 4 synkronoitua vaihdetta, vapaakytkin kaikilla vaihteilla
Kytkin: T 10-12K kuiva yksilevyinen kytkin
Pyöräntuenta: Kolmiotukivarret edessä, vinoheilurituenta takapyörille
Renkaat: 165 SR-13, 175/70 R13 tai 185-SR 13
Kääntösäde: 5,1 m
Jarrut: Levyjarrut edessä, rumpujarrut takana
Akku: 12 V akku, 38 Ah
| Laturi | DC 12 V, 220 W | DC 12 V, 588 W |
Sytytysjärjestelmä: Akkukäynnistys, jokaisella sylinterillä oma puola, kondensaattori ja katkojankärki
| Ajovalot |  | H4 60/55 W |
Lähteet:
Kuvia

Wartburg 353 uudistetulla keulalla
FSO Warszawa 210, johon Wartburg 353 perustuu
Yhteisöpedagogi (ylempi AMK)

Yhteisöpedagogi (ylempi AMK) on ammattikorkeakoulun tutkintonimike järjestö- ja nuorisotyön tutkinnon (90 op) suorittaneille. Tämän ylemmän ammattikorkeakoulututkinnon voi suorittaa pääasiallisesti ammattikorkeakoulututkinnon suorittanut yhteisöpedagogi (AMK) sen jälkeen, kun on työskennellyt tutkinnon suorittamisensa jälkeen kolme vuotta. Tutkinnon voi suorittaa Humanistisessa ammattikorkeakoulussa (HUMAK) Helsingissä ja Kaakkois-Suomen ammattikorkeakoulussa Mikkelissä. Tutkinto suoritetaan työn ohella ja sen kesto on 1,5 vuotta.
Ensimmäiset ylemmän ammattikorkeakoulututkinnon suorittaneet yhteisöpedagogit (ylempi AMK) valmistuivat HUMAKista 18. joulukuuta 2008. Heidän koulutuksensa profiili oli yhteisöjen kehittäminen.
Wepset

Wepset (muinaisegyptin "hän joka polttaa") oli muinaisessa Egyptissä yksi suojelevista käärmeenmuotoisista uraeus-jumalista. Jumalatar mainitaan ensimmäisen kerran arkkuteksteissä nimellä Silmä. Uuden valtakunnan tuonpuoleista kuvaavissa kirjoituksissa Wepsetin sanotaan tuhoavan Ra-Osiriksen viholliset.
Wepsetillä oli oma papistonsa, ja aikalaislähteiden mukaan jumalattaren kulttikeskus sijaitsi Bigan saarella Nubiassa. Paikalta ei kuitenkaan tunneta Wepsetin temppeliin viittaavia jäänteitä. Wepsetiä palvottiin yleisesti muissakin Ala-Nubian temppeleissä.
Wepset kuvattiin yleensä käärmeenä tai kreikkalais-roomalaisella kaudella naisena, jolla on ureus-käärme päässään.
Yhteisömuoto

Yhteisömuoto on oikeustieteellinen (siviilioikeus/kauppaoikeus) käsite, jolla kuvataan oikeushenkilön laillista järjestysmuotoa. Suomessa yhteisömuotoja ovat
yhtiö
avoin yhtiö
kommandiittiyhtiö
osakeyhtiö
julkinen osakeyhtiö
osuuskunta
liikelaitos
rekisteröity yhdistys
julkisoikeudellinen yhdistys
kuntayhtymä
uskonnollinen yhdyskunta
Säätiö (tai epäitsenäinen säätiö eli rahasto) ei ole yhteisö.
Vero-oikeudessa määritelmä on erilainen (TVL 3 §), se kattaa myös esimerkiksi säätiöt mutta ei henkilöyhtiöitä.
Wera von Essen

Wera Irene von Essen (o.s. Lagercrantz, 3. helmikuuta 1890 Tukholma – 4. toukokuuta 1953 Vattholma) oli ruotsalainen vapaaherratar ja tilanomistaja.
Salstan linna Uppsalan koillispuolella.
Wera von Essenin vanhemmat olivat eversti Adolf Erik Ludvig Lagercrantz ja Constance Evangeline Lagercrantz, o.s. Kantzow. Hän avioitui vuonna 1913 tilanomistaja ja kamariherra Gustaf Fredrik von Essenin kanssa. Miehensä kuoltua 1936 Wera von Essen alkoi hallita Skoklosterin, Salstan ja Vattholman tiloja. Hän kiintyi upplantilaiseen kotiseutuunsa. Salstassa hän harjoitti edistynyttä lampaankasvatusta.
1940-luvulla hän harjoitti hyväntekeväisyyttä Punaisen ristin kautta ja auttoi eräitä suomalaisia sotainvalideja tarjoten heille mahdollisuuden toipumiseen Salstan tilallaan. Eräs heistä oli luutnantti, myöhempi Ruotsin kuninkaallisen kirjaston kirjastonhoitaja, Harry Järv.
Von Essen oli aloitteentekijänä Disagårdenin ulkomuseon perustamisessa Uppsalaan.
Wera von Essen julkaisi Skoklosterin linnaa käsittelevän teoksen Skoklosters slott och samlingar : vägledning. Hänen täyttäessään 50 vuotta 1940, julkaistiin juhlakirja Uppländsk bygd.
Käännös suomeksi
Wang Hao (shakinpelaaja)

| Wang Hao> 王皓 |
| --- | --- |

Henkilötiedot
Koko nimi:  Wang Hao
Syntynyt: 4. elokuuta 1989 (ikä 35)
Kansalaisuus:   kiinalainen
Shakinpelaaja
Titteli:  suurmestari
Elo-luku:  2 734 (tammikuussa 2014) FIDE:n listan sijoitus 20.
Korkein Elo:  2 752 (tammikuussa 2013)
Wang Hao (kiin.: 王皓; pinyin: Wáng Hào; s. 4. elokuuta 1989 Harbin, Heilongjiang, Kiina) on kiinalainen shakin suurmestari.
Aiheesta muualla

FIDE-kortti: Wang Hao (englanniksi)
Wang Hao ChessGames.com-sivustolla (englanniksi)
Yhteisön kasvilajikevirasto

| Yhteisön kasvilajikevirasto > CPVO |
| --- | --- |

Perustettu:  1995
Tyyppi:  Erillisvirasto
Toimivalta:  Euroopan unioni
Sijainti:  Angers, Ranska
Johtaja:  Francesco Mattina
Työntekijöitä:  50
Aiheesta muualla
Sivusto
Yhteisön kasvilajikevirasto on Euroopan unionin erillisvirasto, jonka tarkoitus myöntää teollis- ja tekijänoikeuksia uusien kasvilajien kehittäjille Euroopan unionissa.
Wille Wilenius

Michael ”Wille” Wilenius (s. 17. helmikuuta 1961) on suomalainen viestintäkonsultti ja viihdemaailman osaaja.
Hän on toiminut muun muassa Blue Media Productions Oy:n innovaatiojohtajana. Aikaisemmin Wilenius työskenteli muun muassa toimittajana ja televisiotuottajana ja peliyhtiö Ladbrokesin tiedottajana Suomessa. Hän on opiskellut televisiotuotantoa Yhdysvalloissa. Vuonna 1993 Wille Wilenius tuotti Suomenruotsalaisen kulttisarjan ysiluokkalaisista ja heidän opettajistaan. Ei-toivottuja raskauksia, rakastumisia ja paheita, tanssia ja musiikkia. Johan Finnen käsikirjoittama sarja käsittelee sellaisia teemoja kuten rakkaus, ystävyys ja raha. (1993). 1990-luvulla hän tuotti Svenska Teaternille nuorisomusikaalin Hype.
Hän on töissä Bulevardin Viestintä nimisessä pr- ja tapahtumatoimistossa. Wilenius asuu Helsingissä. Hänellä on viisi lasta.
Wang Hao (kävelijä)

| Mitalit | Mitalit | Mitalit |  |
| --- | --- | --- | --- |
|  Wang Hao Berliinin MM-kilpailuissa 2009 |  Wang Hao Berliinin MM-kilpailuissa 2009 |  Wang Hao Berliinin MM-kilpailuissa 2009 |  |
Maa:   Kiina
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | 20 km kävely |  |
Wang Hao (kiin.: 王浩; pinyin: Wáng Hào; s. 16. elokuuta 1989) on kiinalainen kilpakävelijä.
Pekingin olympialaisissa 2008 hän käveli 20 kilometrin kilpailussa neljänneksi ajalla 1.19.47. Hän hävisi pronssimitalistille Jared Tallentille viisi sekuntia. Berliinin MM-kilpailuissa 2009 hän sijoittui 20 kilometrin kilpailussa alun perin toiseksi ajalla 1.19.06, mutta nousi vuonna 2016 kilpailun voittajaksi kun alkuperäinen voittaja Valeri Bortšin hylättiin dopingin takia. Daegun MM-kisoissa 2011 hän oli 20 kilometrillä muiden kävelijöiden dopinghylkäysten jälkeen lopulta kymmenes.
Henkilökohtaiset ennätykset

10 000 metrin kävely: 41.42,08 (2007)
10 kilometrin kävely: 38.00 (2010)
20 000 metrin kävely: 1.21.20,69 (2007)
20 kilometrin kävely 1.18.13 (2009)
50 kilometrin kävely 3.41.55 (2009)
Wang Fang (koripalloilija)

| Mitalit> Maa:   Kiina.Naisten koripallo. Olympialaiset  | Mitalit> Maa:   Kiina.Naisten koripallo. Olympialaiset  | Mitalit> Maa:   Kiina.Naisten koripallo. Olympialaiset  | Maa:   Kiina> Naisten koripallo. |
| --- | --- | --- | --- |
|  Hopeaa | Barcelona 1992 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Australia 1994 |  |  |
Wang Fang (kiin. 王芳, s. 14. tammikuuta 1967 Anshan) on kiinalainen kilpauransa päättänyt koripalloilija.
Wang saavutti Kiinan naisten maajoukkueessa olympiahopeaa Barcelonassa 1992 ja MM-hopeaa Australiassa 1994. Lisäksi hän kuului maajoukkueen kokoonpanoon muun muassa Malesian MM-kilpailuissa 1990.
Aiheesta muualla

Profiili FIBA Archive (englanniksi)
Kiinan joukkue – Kesäolympialaiset 1992
4 Cong |
5 Li X. |
6 Liu J. |
7 Wang |
8 Zheng D. |
9 He |
10 Peng |
11 Zheng H. |
12 Zheng X. |
13 Li D. |
14 Liu Q. |
15 Zhan |
Valmentaja Li Y.
Kiinan joukkue – MM-kilpailut 1994
4 Zhang |
5 Li X. |
6 Liu |
7 Wang |
8 Zheng D. |
9 He |
10 Liang |
11 Zheng H. |
12 Zheng W. |
13 Li D. |
14 Ma |
15 Sun |
Valmentaja Chen
Wang Fengying

| Wang Fengying> Henkilötiedot |
| --- | --- |
Syntynyt: lokakuu 1970 Baoding. Hebei, Kiina
Muut tiedot
Yritys:  Great Wall Motor
Asema:  toimitusjohtaja
Wang Fengying (s. lokakuu 1970, Baoding. Hebei, Kiina) on kiinalainen yritysjohtaja. Hän toimii kiinalaisen autovalmistaja Great Wall Motorin toimitusjohtajana. Hänet on luokiteltu kuuluvan maailman vaikutusvaltaisimpien talouselämän vaikuttajien joukkoon.
Yhdysvaltalainen talousjulkaisu Forbes luokitteli Wangin vuoden 2017 maailman vaikutusvaltaisimpien naisten listallaan sijalle 62. Talousjulkaisu Fortune nosti hänet kuitenkin maailman talouselämän kansainvälisten (ei-yhdysvaltalaisten) naisvaikuttajien 9. sijalle (2017).
Osin hänen johdollaan kiinalainen autoteollisuus on lisännyt vientiään ja saanut kasvavaa hyväksyntää myös ulkomailla. Vuonna 2011 Great Wall Motor listattiin Shanghain pörssiin; yhtiö noteerataan myös Hongkongin pörssissä. Yhtiö on hankkinut ensimmäisenä kiinalaisena autonvalmistajana ainakin joillekin automalleilleen myös EU:n vaatimat hyväksynnät. Yhtiöllä oli vuonna 2013 jo 12 tuotantolaitosta Kiinan ulkopuolella. Yhtiö vie autoja esimerkiksi Venäjälle, Australiaan, Italiaan ja Zimbabween. Vuonna 2016 yhtiön myynti (+23 %, liikevaihto 14,3 mrd. USD) ja liikevoitto (24 %) nousi merkittävästi. Yritys selvitteli mahdollisuutta aloittaa tuotantoa myös Yhdysvalloissa.
Wang kertoi alkuvuonna 2018 Kiinan kansankongressissa yhtiönsä haluavan yli kaksinkertaistaa  tuotantonsa vuoteen 2025 mennessä. Tavoitteena on 2 miljoonan auton vuosituotanto. Keskeisenä keinona yhtiön toimitusjohtaja Wang pitää suunniteltua 3,2 miljardin dollarin investointia sähköautotuotantoon ja pienten sähköautojen tuotannon merkittävää kasvattamista. Yhtiö on tehnyt aiesopimuksen esimerkiksi BMW:n kanssa sähköMinien tuotannon aloittamisessa Kiinassa. Vuonna 2017 yhtiön kappalemääräinen autotuotanto (950 315 autoa, toisen lähteen mukaan 1,07 miljoonaa) laski hieman edellisvuodesta.
Wang suoritti alemman korkeakoulututkinnon Tianjin Institute of Financessa ennen vuonna 1991 alkanutta työuraansa, ja myöhemmin maisteritutkinnon (rahoitus pääaineenaan) samasta korkeakoulusta vuonna 1999. Hän on työskennellyt koko työuransa Great Wall Motorin palveluksessa; toimitusjohtajaksi hän nousi 13 vuoden työuran jälkeen. Hän kuuluu Kiinan kommunistiseen puolueeseen ja on saanut useita tunnustuksia myös kotimaassaan.
Aiheesta muualla

Women work toward change (Wang Yanfei, Hou Liqiang, Luo Wangshu, Fan Feifei & Zao Lei, China Daily, 2018-03-08) (englanniksi) (chinadaily.com.cn)
Willehad

Piispa Willehad
Pyhä Willehad oli kristitty lähetyssaarnaaja ja Bremenin ensimmäinen piispa vuosina 787–789. Han oli syntynyt Northumbriassa. Kun hänet oli vihitty papiksi, hän lähti lähetystyöhön Friisinmaalle jatkamaan Bonifatiuksen aloittamaa työtä. Myöhemmin Kaarle Suuri lähetti hänet evankelioimaan sakseja. Kaarle Suuren voitettua saksit Willehadista tuli piispa, ja hän valitsi Bremenin piispankaupungikseen.
Wikimedia Commonsissa on kuvia tai muita tiedostoja aiheesta .
Wework

Weworkin sisäänkäynti.
Wework, emoyhtiö The We Company, on yhdysvaltalainen toimistotiloja vuokraava yritys. Sen on vuonna 2010 perustanut israelilais-yhdysvaltalainen Adam Neumann, joka oli lokakuuhun 2019 myös yrityksen toimitusjohtaja ja hallituksen jäsen.
Yhtiön ideana oli vuokrata toimistotiloja ja tarjota niitä eteenpäin asiakkailleen, jotka voivat työskennellä samoissa tiloissa.[lähde? ]
31.12.2022 yhtiöllä 779 toimistoa 39 maassa.lähde tarkemmin?
Yrityksen nousun taustalla olivat nousukausi ja lainojen nollakorot, kun sijoitusrahaa oli tarjolla runsaasti. Yrityksen toimintaperiaate oli toimistotilojen vuokraaminen ja niiden pilkkominen ja vuokraaminen edelleen työtiloiksi yrittäjille. Rahoittajaksi tuli muun muassa japanilaisen Masayoshi Sonin Softbank-sijoitusyhtiö ja sen Vision Fund -rahasto. Kasvustrategian ytimeksi tulivat valtavat pääomat, joilla yritys saadaan kasvamaan nopeasti tappioista piittaamatta. Näin saadaan kilpailijat pois, ja syntyy nimellä blitzscaling tunnettu itseään toteuttava kierre. Neumann on karismaattinen henkilö, kuten tämäntyyppisten yritysten perustajat Helsingin Sanomien Tuomas Niskakankaan mukaan usein ovat. Hänen mukaansa Neumann vei sankarijohtajan tyypin parodian suuntaan.
Yritys oli tarkoitus viedä pörssiin syksyllä 2019, mutta kriitikoiden kommentit alkoivat lisääntyä, ja listautuminen peruttiin. Valtavat tappiot herättivät kysymyksiä. Arviot yrityksen arvosta puolittuivat kahteen otteeseen. Vaikka Neumann erosi, yrityksen maine oli ehtinyt kärsiä. Softbankin oli kriisitilanteessa otettava yritys haltuunsa, ja Neumann joutui eroamaan. Yhtiön arvoksi laskettiin kahdeksan miljardia dollaria, kun se enimmillään oli ilmoitettu 50 miljardiksi dollariksi.
SoftBank oli arvostanut yhtiön 47 miljardin arvoiseksi. 6. marraskuuta 2023 yhtiö hakeutui chapter 11 -yrityssaneeraukseen.
Aiheesta muualla

Kuvia tai muita tiedostoja aiheesta Wework Wikimedia Commonsissa
Yhtäccii

| ”Yhtäccii” Profeetat (Cheek & Elastinen) |
| --- | --- | --- |

Singlen tiedot
 Julkaistu: 8. helmikuuta 2017
 Formaatti: digitaalinen lataus
 Tekijä(t): Jare Tiihonen, Kimmo Laiho
 Tyylilaji: rap
 Kesto: 03.18
 Levy-yhtiö: Warner Music Finland, Liiga Music
Profeettojen muut singlet
| ”Sinuhe” 2016 | ”Yhtäccii” 2017 | ”Jokainen kyynel” 2017 |
Yhtäccii on Cheekin ja Elastisen muodostaman Profeetat-rap-duon toinen single, joka julkaistiin 8. helmikuuta 2017. Maija Vilkkumaa teki kappaleesta cover-version Vain elämää -sarjan kymmenennellä tuotantokaudella.
Wexfordin kreivikunta

| Wexfordin kreivikunta County Wexford Contae Loch Garman |
| --- | --- |
 Vaakuna
 Kreivikunnan sijainti Irlannissa
Valtio:  Irlanti
Provinssi:  Leinster
Hallinto:  
 – hallinnollinen keskus:  Wexford
Pinta-ala:  2 353,2 km²
Väkiluku (2016):  149 605
 – väestötiheys:  63,6 as./km²
Lyhenteet:  
 – rekisterikilven tunnus:  WX
 – ISO 3166:  IE-WX
 
Kreivikunnan internetsivut
Wexfordin kreivikunta (iiriksi Contae Loch Garman) on Irlannin tasavallan kreivikunta Leinsterin historiallisessa provinssissa maan kaakkoisosassa. Kreivikunnassa on 149 605 asukasta (vuonna 2016) ja sen pinta-ala on 2 353,2 neliökilometriä.
Wexfordin kreivikunnan pääkaupunki ja suurin kaupunki on Wexford, jolta se on saanut nimensä. Eoin Colfer on syntynyt Wexfordissa.
Aiheesta muualla

Kuvia tai muita tiedostoja aiheesta Wexfordin kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Vääräjärvi (Espoo)

| Vääräjärvi |
| --- | --- |

Valtiot:  Suomi 
Paikkakunta:  Espoo
Koordinaatit:  60°18′30″N, 24°37′00″E
Järvinumero:  21.044.1.014 
Mittaustietoja
Pinnankorkeus:  61 m 
Rantaviiva:  4,4 km 
Pinta-ala:  0,26 km² 
 fiVääräjärvi 
Vääräjärvi on järvi Nuuksion järviylängöllä pohjoisessa Espoossa. Virallisen kaupunginosajaon mukaan se sijaitsee Velskolassa. Vääräjärvi on osa Nuuksion kansallispuiston järvimosaiikkia.
Vääräjärven lähimmät naapurijärvet ovat Urja lännessä ja Kattilajärvi etelässä. Järvien korkeustaso on lähes sama, hieman yli 60 metriä merenpinnasta. Niitä erottavat toisistaan kapeat kannakset, järvien keskellä on ylänköalue. Noin kilometrin Vääräjärvestä länteen sijaitsevan Orajärven korkeustaso on huomattavasti ylempi, 87 metriä. Vääräjärven kaakkoispuolisen Velskolan Pitkäjärven korkeustaso on puolestaan noin 50 metriä. Vääräjärven koillispuolella sijaitsee runsaan hehtaarin laajuinen Myllyjärvi; järvet ovat lähes kiinni toisissaan, niiden välistä kulkee Vääräjärventie.
Aiheesta muualla

Visit Espoo
We Live

| We Live Electric Wizard |
| --- | --- | --- |

Studioalbumin tiedot
 Äänitetty : heinäkuu 2003, Chuckalumba Studios, Dorset, Englanti
 Julkaistu: 28. kesäkuuta 2004
 Tuottaja(t): Jus Oborn, Mathieus Schneeberger
 Tyylilaji: doom metal, stoner metal
 Kesto: 54.59
 Levy-yhtiö: Rise Above
Electric Wizardin muut julkaisut
| Let Us Prey 2002 | We Live 2004 | Witchcult Today 2007 |
We Live on Electric Wizardin viides albumi, joka on julkaistu vuonna 2004. Se on yhtyeen ensimmäinen albumi uudella kokoonpanolla Tim Bagshawin ja Mark Greeningin jätettyä yhtyeen.
Kappaleet

Eko Eko Azarak – 10.48 
I. Invocation
II. Ritual
We Live – 7.46
Flower of Evil (a.k.a. Malfiore) – 7.29
Another Perfect Day? – 8.03
The Sun Has Turned to Black – 6.25
Saturn's Children – 15.08
Kokoonpano

Justin Oborn – kitara ja laulu
Liz Buckingham – kitara
Robin Al-Issa – basso
Justin Greaves – rummut
Arviot

Allmusic:
Imperiumi: 10-/10
Aiheesta muualla

We Live Discogsissa. (englanniksi)
Albumi We Live Encyclopaedia Metallum -sivustolla (englanniksi)
Yhdysvaltain perustajaisät

John Trumbull, Yhdysvaltain itsenäisyysjulistus, 1819.
Yhdysvaltain perustajaisät (engl. Founding Fathers) olivat poliittisia johtajia, jotka joko allekirjoittivat Yhdysvaltain itsenäisyysjulistuksen tai ottivat muulla tavoin osaa Amerikan vallankumoukseen auttaen maata itsenäistymään Ison-Britannian hallinnasta tai olivat merkittävässä roolissa Yhdysvaltain perustuslain laatimisessa tai olivat muuten merkittävässä roolissa hallinnon asettamisessa perustuslain vaatimaan muotoon.
Perustajaisiä kutsutaan lisäksi kahdella avainkäsitteellä; The Signers (suom. allekirjoittajat eli miehet, jotka allekirjoittivat itsenäisyysjulistuksen) ja The Framers (suom. kehystäjät eli ne, jotka osallistuivat perustuslain laatimiseen). Nykyiset historioitsijat kuitenkin laskevat perustajiin tätä laajemman ryhmän, jotka olivat mukana maan itsenäisyystaistelussa ja kansakunnan luomisessa.
Keskeisimmät perustajaisät ovat John Adams, Benjamin Franklin, Alexander Hamilton, John Jay, Thomas Jefferson, James Madison ja George Washington. Nämä seitsemän avainhenkilöä määrittelee historioitsija Richard B. Morris kirjassaan Seven Who Shaped Our Destiny: The Founding Fathers as Revolutionaries vuodelta 1973. Professori Joseph J. Ellisin laatima Encyclopedia Britannican artikkeli vuodelta 2007 listaa edellä mainittujen henkilöiden lisäksi merkittävimmiksi perustajaisiksi Samuel Adamsin, Patrick Henryn, John Marshallin ja George Masonin.
Aiheesta muualla

Kuvia tai muita tiedostoja aiheesta Yhdysvaltain perustajaisät Wikimedia Commonsissa
NARA - America's founding fathers
Encyclopaedia Britannica, The Founding Fathers and Slavery
What Happened to the Signers of the Declaration of Independence?
Britannica blog - a scholar blog forum on Founding Fathers and their Faith (Arkistoitu – Internet Archive)
Werbenin taistelu

Werbenin taistelu käytiin kolmikymmenvuotisen sodan aikana 22.–28. heinäkuuta 1631. Taistelussa kohtasivat kuningas Kustaa II Aadolfin johtamat ruotsalaiset ja kenraali Johann Tillyn johtamat katoliset. Tillyn hyökkäykset ruotsalaisia vastaan epäonnistuivat ja taistelu päättyi, kun Tilly vetäytyi alueelta etelään.
Taistelun kulku

Tillyn komentamat katoliset joukot ryöstivät Magdeburgin 20. toukokuuta 1631. Tämän jälkeen Tillyn armeija siirtyi pohjoiseen etsiessään rehua ja ruokaa. Ruotsalaiset katkaisivat Tillyn tien ryhmittymällä puolustukseen Werbenissä, Elben ja Haveljoen yhtymäkohdassa. Ruotsin armeijaan kuului 16 000 sotilasta, jotka olivat valmistelluissa puolustusasemissa. Tillyn armeija teki rintamahyökkäyksen ruotsalaisten asemiin 22. heinäkuuta. Ruotsalaiset torjuivat hyökkäyksen ja katoliset kärsivät raskaat tappiot musketti- ja tykkitulessa. Tilly hyökkäsi uudelleen 28. heinäkuuta, mutta lopputulos oli sama. Katolisten joukoista kuoli Werbenin taistelussa yhteensä yli 6 000 sotilasta. Taistelun jälkeen Tilly vetäytyi alueelta etelään, syvälle Saksiin, hankkiakseen lisäjoukkoja.
Kustaa II Aadolf seurasi Tillyä Saksiin ja solmi liiton Saksin vaaliruhtinaan kanssa. Yhdistynyt Saksin ja Ruotsin armeija kohtasi Tillyn Breitenfeldin taistelussa 17. syyskuuta 1631.
Yhteisöllinen työtila

Yhteisöllinen työtila
Yhteisöllinen työtila (engl. coworking tai coworking space) tarkoittaa järjestelyä, jossa eri yrityksissä työskentelevät ihmiset jakavat toimiston. Yhteisöllistä työtilaa kutsutaan suomeksi joskus myös luovaksi työtilaksi, kulttuurikeskukseksi, hubiksi tai klusteriksi, mutta usein puhutaan vain työtiloista, työhuoneista tai toimistoista.
Historia

Yrittäjä Jonathan Robinson perusti Lontooseen hubin vuonna 2005.